**סבב אליפות הארץ לבוגרים 2019-20**

**לו"ז השלבים (מחייב):**

\*מועדון אשר מעוניין לקיים תחרות, מחויב להשתמש בתבנית ההזמנה המצורפת, ולקבל אישור ממשרדי האיגוד במייל liga@chessfed.org.il

**שש-עשרית** (עד 1700, מותר לקצר ל-7 סיבובים ו/או לקצב של 50+10): ינואר-יוני 2019

**שמינית** (1700-1999 + עולים מהשלב הקודם): יולי-נובמבר 2019 (ניתן להגיש בקשה להקדים רק בשלב זה)

**רבע** (2000-2299 + עולים מהשלב הקודם): דצמבר 2019 – פברואר 2020

**חצי** (2300 ומעלה + עולים מהשלב הקודם): מרץ-יוני 2020; יתקיימו 4 בתים: צפון, מרכז, דרום וסבב מרוכז [עד 3 שבועות];

**גמר אליפות הארץ 2020** (32 משתתפים): ברבעון האחרון של 2020.

עליה אוטומטית לגמר:

1. שחקן שעבר 2550 במד-כושר ישראלי או פיד"ה ברבעון הקודם לתחילת סבב חצאי הגמר, משמע עדכוני ינואר, פברואר או מרץ 2020.
2. במידה ושחקן יעבור את המד-כושר המצוין באחד העדכונים לאחר המצוינים בסעיף א', יהיה רשאי להיכנס לגמר כממלא מקום ראשון.
3. שחקן שעבר 2500 במד-כושר ישראלי או פיד"ה, יהיה רשאי להיכנס כממלא מקום 11 לגמר.
4. אלוף הארץ עד גיל 20.

* כל השלבים פרט לשש-עשרית הם 9 סיבובים בקצב מלא

(שמינית ורבע 90+30, חצי הגמר והגמר 90+30 ועוד חצי שעה לאחר מסע 40).

* דרגות שיפוט מינימליות לכל שלב:
* שש-עשרית: שופט ראשי – מוסמך ; שופטים נוספים – עוזר שופט
* שמינית: שופט ראשי – מוסמך ; שופטים נוספים – מוסמך
* רבע: שופט ראשי – לאומי ; שופטים נוספים – מוסמך
* חצי: שופט ראשי – פיד"ה ; שופטים נוספים – לאומי
* גמר: שופט ראשי – בינ"ל ; שופטים נוספים – פיד"ה
* מקדם העלייה בכל השלבים עד חצי הגמר: 1 מכל 4 משתתפים עולה לשלב הבא.
* בהתאם להחלטת ועדת התחרויות, עד שלב חצי הגמר (לא כולל) ניתן לכל שחקן להשתתף במספר בלתי מוגבל של בתים בכל שלב בו הוא רשאי לשחק עפ"י הכללים. לצורך חישוב כמות העולים כבסעיף הקודם, שחקן שעלה מיותר מבית אחד ייחשב כחצי עולה מכל אחד מהבתים הנ"ל.
* לנשים ונוער הקלה של 100 נקודות מד-כושר מהמינימליים שצוינו לעיל עבור כל שלב.
* שחקן עולה אוטומטית לשלב כלשהו אם מד-כושרו, הגבוה מבין הישראלי או הבינלאומי (הרגיל בלבד, לא מהיר או בזק), הוא כנדרש ביום פתיחת התחרות או באחד העדכונים ברבעון הקודם לה.
* תושב ישראל, המתגורר מעל 3 שנים בארץ, רשאי לשחק בכל שלבי הסבב, כולל הגמר, גם אם רשום תחת פדרציה זרה.

קביעת העולים לגמר אליפות הארץ מבתי חצי הגמר:

1. כל השחקנים שנרשמו לחצי הגמר ידורגו על פי מד הכושר שלהם (כמו בשיטה השוויצרית) – מד-כושר ישראלי נכון לחודש אפריל 2020.
2. השחקן המדורג גבוה ביותר יקנה לבית שלו מקום אחד בגמר. זה שמדורג אחריו יקנה לבית בו הוא משחק מקום בגמר. וכך הלאה עד להשלמת מספר השחקנים העולים לגמר.
3. אם יהיה צורך בהשלמת מקומות בגמר, ייקבעו המשתתפים לפי אותה שיטה. ממלאי המקום יקבעו ממשתתפי בתי חצי הגמר בלבד, פרט למקרה בו שחקן עבר את מד-הכושר המקנה עלייה אוטומטית (ראו לעיל).
4. כאשר יחלו כל בתי חצי הגמר אפשר יהיה לדעת כמה שחקנים עולים מכל בית, ומאילו בתים יילקחו ממלאי המקום.
5. השיטה נותנת חשיבות לחוזק השחקנים ותאפשר לשחקנים חזקים רבים לשחק באותו בית ללא חשש. מספר רב של שחקנים חלשים לא יוסיף מקומות בגמר לאותו בית.
6. בשיטה זו לא יחשוב שחקן אם כדאי לו לשחק בבית יותר חלש, כי מספר המקומות שיוקצבו לבית זה יהיה קטן יותר.
7. על אף הנאמר לעיל, מובטח כי מכל בית יעלו לפחות שני שחקנים, ובבית עם 20 משתתפים ומעלה לפחות שלושה, גם אם אינם זכאים לפי מד-הכושר כמצוין בסעיף 2.
8. יתרונה של שיטה זו הוא בפשטותה. אין צורך בשום נוסחה וכל אחד יכול לבצע בעצמו את החישוב.

ועדת התחרויות מודה לשופט הבינלאומי מלכיאל פרץ על ניסוח כללים אלה, אשר היו בשימוש גם בסבבי אליפות הארץ בשנים קודמות.

הזמנת העולים לגמר תהא באחריות האיגוד ומנהל תחרות הגמר, ואינה בסמכות ועדת התחרויות.

**סבב אליפות הארץ לבוגרות 2019-2020**

**לו"ז השלבים (מחייב):**

\*מועדון אשר מעוניין לקיים תחרות, מחויב להשתמש בתבנית ההזמנה המצורפת, ולקבל אישור ממשרדי האיגוד במייל liga@chessfed.org.il

**רבע גמר:** (עד 1600, 5 סיבובים, קצב 20+5) דצמבר 2019 – פברואר 2020

כל מועדון רשאי לארגן בית נפרד של רבע גמר או מספר בתים, מפתח העלייה לשלב הבא – 1 מכל 4 משתתפות עולה לחצי גמר.

**חצי גמר:** (1600-1899 + עולות מהשלב הקודם, מספר סיבובים מינימלי – 5, מספר סיבובים מקסימלי – 9, קצב 50+10) מרץ-יוני 2020, מפתח העלייה לשלב הבא – 1 מכל 4 משתתפות עולה לגמר

3 מחוזות: דרום, מרכז, צפון (מכרזים יפורסמו)

**גמר אליפות הארץ 2020**: (1900 ישראלי או בינלאומי + עולות מחצי הגמר, קצב 90+30 ועוד חצי שעה לאחר מסע 40) ברבעון האחרון של 2020.

\*שחקנית עולה אוטומטית לשלב כלשהו אם מד-כושרה, הגבוה מבין ישראלי או בינלאומי (הרגיל בלבד, לא אקטיבי או בזק), הוא כנדרש ביום פתיחת התחרות או באחד העדכונים ברבעון הקודם לה.

----------------------------------------------------------------------------------------------------

שוברי שוויון לכלל השלבים – בוגרים ונשים (מחייבים):

**בשיטה שוויצרית כאשר כמות המשתתפים לפחות כפולה מכמות הסיבובים, שוויון נקודות יוכרע עפ"י הסדר הבא: א. תוצאה בין השחקנים (רק אם כל השחקנים - בקבוצת הניקוד שיחקו ביניהם); ב. בוכהולץ קאט-1 (ללא יריב חלש); ג. בוכהולץ; ד. רמת ביצוע (פרפורמנס).**

**בשיטת ליגה או שוויצרית שלא עונה להגדרה בסעיף הקודם: א. ברגר; ב. תוצאה בין השחקנים; ג. מספר נצחונות.**

\*חובת מנהל התחרות לבדוק את תקינות הזכאים/עולים אשר נרשמו לתחרות המתקיימת במועדונו.

*בהצלחה!*